CELEX: 32022D0660
Language: sk
Date: 2022-04-21 00:00:00
Title: Rozhodnutie Rady (SZBP) 2022/660 z 21. apríla 2022, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny

21.4.2022   
               
               
                  SK
               
               
                  Úradný vestník Európskej únie
               
               
                  L 120/11
               
            
         ROZHODNUTIE RADY (SZBP) 2022/660
         z 21. apríla 2022,
         ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny
         RADA EURÓPSKEJ ÚNIE,
         so zreteľom na Zmluvu o Európskej únii, a najmä jej článok 29,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 17. marca 2014 prijala rozhodnutie 2014/145/SZBP (1).
                  
               
                     (2)
                  
                  
                     Únia naďalej odsudzuje konanie a politiky, ktoré narúšajú územnú celistvosť Ukrajiny.
                  
               
                     (3)
                  
                  
                     Rada sa domnieva, že na zoznam osôb, subjektov a orgánov, na ktoré sa vzťahujú reštriktívne opatrenia, uvedený v prílohe k rozhodnutiu 2014/145/SZBP by sa mali doplniť dve osoby za ich úlohu pri narúšaní alebo ohrozovaní územnej celistvosti, zvrchovanosti a nezávislosti Ukrajiny, ktoré majú prospech z kontaktov na ruských činiteľov zodpovedných za anexiu Krymu či za destabilizáciu východnej Ukrajiny.
                  
               
                     (4)
                  
                  
                     Rozhodnutie 2014/145/SZBP by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Rozhodnutie 2014/145/SZBP sa mení v súlade s prílohou k tomuto rozhodnutiu.
         
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 21. apríla 2022
            
               
                  Za Radu
               
               
                  predseda
               
               J.-Y. LE DRIAN
            
         
         
            (1)  Rozhodnutie Rady 2014/145/SZBP zo 17. marca 2014 o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (Ú. v. EÚ L 78, 17.3.2014, s. 16).
      
      
         
            PRÍLOHA
            Na zoznam osôb, subjektov a orgánov uvedený v prílohe k rozhodnutiu 2014/145/SZBP sa dopĺňajú tieto osoby:
            Osoby
            
               
                            
                        
                        
                           Meno
                        
                        
                           Identifikačné údaje
                        
                        
                           Odôvodnenie
                        
                        
                           Dátum zaradenia na zoznam
                        
                     
                           „211.
                        
                        
                           Serhij Vitalijovič KURČENKO
                           (ukrajinsky: Сергiй Вiталiйович Курченко; rusky: Сергей Витальевич КУРЧЕНКО)
                        
                        
                           Pohlavie: muž
                           Dátum narodenia: 21.9.1985
                           Miesto narodenia: Charkov, Ukrajina
                           Štátna príslušnosť: ukrajinská
                        
                        
                           Serhij Kurčenko je ukrajinský podnikateľ. S pomocou proruských separatistov prevzal kontrolu nad niekoľkými veľkými metalurgickými, chemickými a energetickými závodmi v oblastiach Donbasu ovládaných separatistami. Jeho spoločnosť „Gaz-Alliance“ má monopol na ťažbu uhlia v Donbase po tom, ako boli jej konkurenti vytlačení z trhu, údajne s pomocou Ruska. Napriek sankciám EÚ organizoval so ziskom nezákonný systém vývozu uhlia z Donbasu do Ruska a Európy. Uhlie vyťažené v baniach S. Kurčenka bolo opätovne zaregistrované a nezákonne vyvezené cez ruské prístavy.
                           S. Kurčenko pomáhal veľkým ruským spoločnostiam a štátom vlastneným podnikom obchádzať reštriktívne opatrenia EÚ tým, že vystupoval ako ich subdodávateľ na územiach ovládaných Ruskom. Sprostredkovával vývoz ruského plynu, pohonných hmôt a elektrickej energie do oblastí Donbasu ovládaných separatistami, čo posilnilo nezávislé zásobovanie týchto oblastí energiou a narúšalo ich hospodársku integráciu s Ukrajinou. Okrem toho dodával pohonné hmoty na nezákonne okupovaný Krymský polostrov. Tým posilnil nezávislé energetické zásobovanie tohto územia. Vlastní aj najväčší ropný sklad na Krymskom polostrove.
                           Profitoval tak z väzieb na ruských činiteľov zodpovedných za anexiu Krymu a destabilizáciu východnej Ukrajiny, uskutočňoval transakcie so separatistickými skupinami v ukrajinskom regióne Donbas a aktívne podporoval činnosti a politiky, ktoré narúšajú alebo ohrozujú územnú celistvosť, zvrchovanosť a nezávislosť Ukrajiny.
                        
                        
                           21.4.2022
                        
                     
                           234.
                        
                        
                           Yevgeniy Viktorovich PRIGOZHIN
                           (Евгений Викторович ПРИГОЖИН)
                        
                        
                           Dátum narodenia: 1.6.1961
                           Miesto narodenia: Leningrad, bývalý ZSSR (dnešný Petrohrad, Ruská federácia)
                           Funkcia: prominentný podnikateľ s úzkymi väzbami na ruské politické vedenie
                        
                        
                           Jevgenij Prigožin je prominentný ruský podnikateľ s úzkymi väzbami na prezidenta Putina a ruské ministerstvo obrany. Financuje a neoficiálne vedie Wagnerovu skupinu, súkromný vojenský subjekt so sídlom v Rusku, ktorý je zodpovedný za nasadenie žoldnierov tejto skupiny na Ukrajine.
                           Concord, spoločnosť, ktorú Prigožin založil a vlastnil do novembra 2019, a skupina ďalších spoločností, ktoré sú s ním prepojené, vrátane Concord Management and Consulting LLC a Megaline LLC, využívajú od nezákonnej anexie Krymu Ruskom a okupácie východnej Ukrajiny separatistami podporovanými Ruskom rozsiahle verejné zákazky s ruským ministerstvom obrany.
                        
                        
                           21.4.2022“
                        
                     
                           Osoby, ktoré sú s ním spojené: Lyubov Valentinovna Prigozhina (manželka); Violetta Prigozhina (matka);
                           Subjekty, ktoré sú s ním spojené: Wagnerova skupina, Internet Research Agency, Concord company group, Concord Management and Consulting LLC, Megaline LLC
                           Štátna príslušnosť: ruská
                           Pohlavie: muž
                        
                        
                           Je preto zodpovedný za činnosti, ktoré narúšajú a ohrozujú územnú celistvosť, zvrchovanosť a nezávislosť Ukrajiny, a aktívne ich vykonáva. Má tiež prospech z väzieb na ruských činiteľov s rozhodovacou právomocou zodpovedných za anexiu Krymu a destabilizáciu východnej Ukrajiny.